Publication: Magyar Közlöny
Issue: MK-1998-41 (Year: 1998, Number: 41)
Era: 1990-2004
Section: A Ptk.-nak az 1995. évi CXXI. törvény 79. §-ával megállapított 301. §-ában foglalt rendelkezéseit a törvény hatálybalépése — 1996. január 1-je — után keletkezett jogviszonyokból eredő kamatkövetelésekre kell alkalmazni,
Paragraph Index: 144

A Ptk.-nak az 1995. évi CXXI. törvény 79. §-ával megállapított 301. §-ában foglalt rendelkezéseit a törvény hatálybalépése — 1996. január 1-je — után keletkezett jogviszonyokból eredő kamatkövetelésekre kell alkalmazni, ezért az ezt megelőzően keletkezett kamatkövetelésekre még a Ptk. 301. §-a (1) bekezdésének az 1989. évi X. törvény 2. §-ában megállapított szövegezése az irányadó. E szerint pénztartozás esetében a kötelezett a késedelembe esés időpontjától kezdve akkor is köteles 20% kamatot fizetni, ha a tartozás egyébként kamatmentes. A késedelem objektív következménye tehát bármilyen jogcímen fennálló lejárt pénztartozás esetében a kamatfizetési kötelezettség. Az önkormányzatok és az ÁVÜ között az ismertetett törvények — a Ptk. 198. §-ának (3) bekezdése értelmében — kötelmi jogi kapcsolatot hoztak létre függetlenül attól, hogy az önkormányzatoknak eredetileg is pénzkövetelésre volt-e joguk, vagy vagyoni részesedés iránti joguk utóbb fordult át pénzkövetelésre. E jogviszonyból eredő követelésekre a Ptk. 198. §-a (3) bekezdésének második fordulata szerint a szerződésre vonatkozó szabályokat kell megfelelően alkalmazni. 1998/41. szám A Ptk.-nak az 1996. január 1-je előtt keletkezett jogviszonyokra irányadó 301. §-a (4) bekezdését az 1987. szeptember 1-jétől hatályos 1987. évi 11. törvényerejű rendelet 3. §-ának

Source: https://magyarkozlony.hu/hivatalos-lapok/56db77ca4e04f502579ebcf8b9bd540ed204df76/dokumentumok/5923c0708bb3c644c6458b5d5cb1bdf86c06fa85/letoltes